Der bliver talt stemmer op på livet løs i hele landet. Men endnu inden de første kommuneresultater var trillet ind, så kom Venstres Preben Bang Henriksen med sin mening til de første exitpolls. - Det bliver en begmand til blå blok. Det er der slet ingen tvivl om. Personligt synes jeg jo regeringen har gjort det godt, men jeg må jo bare konstatere, at det synes vælgerne ikke, siger Preben Bang Henriksen. Preben Bang Henriksen holder valgfest hjemme i Hasseris med sin kone og familie. Her havde vi onsdag aften fået lov til at afbryde for at folketingskandidatens syn på de første exitpolls, der rullede ind. Han glæder sig over Venstres resultat, men mener den samlede regering er blevet irettesat. - Vi kan ikke klare det tab, som vores støttepartier DF og Liberal Alliance står til. Det er ganske vist en fremgang til venstre, men en stor begmand til regeringen, siger Preben Bang Henriksen. På nuværende tidspunkt er der talt 71% af stemmerne op, der tegnede fordelingen af stemmerne sig således. Vi følge valgresultaterne til de sidste er i hus. Du kan følge med i det hele på livebloggen.
Preben Bang Henriksen er ikke i tvivl. Han kalder valget: En begmand til blå blok.